BILJEŠKE - OBRAZLOŽENJE GODIŠNJEG KONSOLIDIRANOG IZVJEŠTAJA ZA RAZDOBLJE 
01.01. – 30.06.2026. godine


OPĆINA DONJI KRALJEVEC
DJEČJI VRTIĆ „FTIČEK“
CENTAR DR. RUDOLFA STEINERA


              Sadržaj, donošenje i dostava polugodišnjeg Izvještaja o izvršenju proračuna propisan je odredbama članaka 76.-92.  Zakona o proračunu (N/N 144/21)  i Pravilnika o polugodišnjem i godišnjem izvještaju o izvršenju proračuna (N/N 85/23). 
Slijedom navedenog, polugodišnji izvještaj sadržava:               
1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije ( 4. razina)
2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije ( 4. razina)
3. Izvještaj o zaduživanju
4. Izvještaj o korištenju proračunske zalihe
5. Izvještaj o danim jamstvima i plaćanjima po protestiranim jamstvima.
6. Popis sudskih sporova u tijeku


1. OPĆI DIO PRORAČUNA

Sukladno zakonskoj regulativi, podaci o općem dijelu proračuna sadrže zbirni pregled prihoda i rashoda Općine Donji Kraljevec i njenih proračunskih korisnika - Dječji vrtić Ftiček i Centar dr. Rudolfa Steinera.  Prihodi  koje su proračunski korisnici ostvarili na svojim poslovnom računima, te rashodi koji su financirani iz tih prihoda, unose se u proračun Općine iz poslovnih knjiga proračunskih korisnika te čine obvezni sastavni dio godišnjeg izvještaja o izvršenju proračuna Općine, bez obzira što nisu „prošli“ kroz račun Općine. Rashodi proračunskih korisnika koji su financirani iz sredstava Općine, evidentirani su u proračunu Općine kao rashodi u trenutku doznake sredstava s računa proračuna u korist računa proračunskog korisnika. 
Prema Odluci o izvršavanju proračuna Općine Donji Kraljevec za  2026. godinu koju je donijelo Općinsko vijeće proračunski korisnici sredstva troše u skladu sa svojim potrebama i planovima, a tromjesečno izvještavaju Općinu o ostvarenim prihodima i primicima te o utrošku istih. Temeljem dostavljenih izvještaja, ostvarenje i utrošak vlastitih i namjenskih prihoda proračunskih korisnika evidentiraju se u proračunu.

Sukladnu navedenom novom Pravilniku, Račun prihoda i rashoda sadrži podatke o izvršenju za polugodišnje razdoblje prethodne godine  (do četvrte razine)   u općem se dijelu proračuna daju podaci o izvršenju za isto izvještajno razdoblje prethodne godine  (do četvrte razine), podatke „izvornog plana“- te podatke izvršenja za tekuću  proračunsku godinu  (na četvrtoj razini  računskog plana proračuna).  Uz navedene podatke daju se i indeksi  izvršenja u odnosu na izvještajno razdoblje prethodne godine i u odnosu na plan za tekuću proračunsku godinu.  Podaci prihoda i rashoda se prikazuju prema ekonomskoj klasifikaciji  i prema  izvorima financiranja , a samo se rashodi prikazuju prema funkcijskoj klasifikaciji. Podaci su zbirni te obuhvaćaju prihode i rashode Općine i proračunskih korisnika.
Rashodi i izdaci detaljnije su ( po glavama, programima i aktivnostima  te po korisnicima ) prikazani u Posebnom dijelu proračuna (do 4. razine računskog plana) i obrazloženi u okviru točke 6. 
Sukladnu novom Pravilniku uz svaku glavu proračuna iskazuju se i izvori financiranja za rashode navedene u toj glavi.

Račun financiranja prikazuje primitke i izdatke na dva načina – prema ekonomskoj klasifikaciji (računi računskog plana proračuna) i prema izvorima financiranja. Izdaci su detaljno obrazloženi u točci 3 ovog obrazloženja.

2. POSEBNI DIO PRORAČUNA
U posebnom dijelu proračuna rashodi i izdaci prikazuju se detaljnije. Sukladnu Pravilniku sastavlja se:
· Izvještaj po organizacijskoj klasifikaciji (rashodi i izdaci prikazani su po razdjelima i glavama unutar razdjela)
· Izvještaj po programskoj klasifikaciji (rashodi i izdaci prikazani unutar razdjela i glava proračuna po programima, aktivnostima i računima računskog plana do propisane četvrte razine).

3. IZVJEŠTAJ O ZADUŽIVANJU 
Tijekom izvještajnog razdoblja nije bilo dugoročnog ni kratkoročnog zaduživanja, osim korištenja dozvoljenog prekoračenja po poslovnom računu u svrhu održavanja tekuće likvidnosti. 

4. IZVJEŠTAJ O KORIŠTENJU PRORAČUNSKE ZALIHE
[bookmark: _Hlk239063381]Tijekom izvještajnog razdoblja nije bilo isplata ni donošenja odluka o korištenju sredstva proračunske zalihe. 

5. IZVJEŠTAJ O DANIM DRŽAVNIM JAMSTVIMA
Tijekom izvještajnog razdoblja nije izdavala jamstva niti je imala plaćanja po protestiranim jamstvima.  

6. POPIS SUDSKIH SPOROVA U TIJEKU:
Na dan 30.06.2026. godine Općina Donji Kraljevec  aktivno ne vodi sudske sporove koji bi predstavljali potencijalni teret ili rizik za proračun. 





























1. OPĆI DIO PRORAČUNA


OBRAZLOŽENJE OSTVARENJA PRIHODA I PRIMITAKA


Općina Donji Kraljevec 
Prihodi poslovanja (skupina 6) u izvještajnom razdoblju iznose 2.009.841,46  eura  
61	prihodi od poreza – 59,56% od planiranih, ukupni primitak 1.343.513,58 e, 
od toga 1.297.792,26 e s temelja poreza na dohodak 
63 -	prihodi od tekućih i kapitalnih pomoći -prihodi od sredstva za fiskalno izravnanje i fiskalnu održivost te kapitalne donacije za uređenje sportske ulice u Donjem Kraljevcu,  i vatrogasne domove u Hodošanu i  Svetoj Jurju u Trnju
64         prihodi od imovine ostvareni su u iznosu od 18.251,90 eura što čini 17,26% plana.
Prihode od imovine čine naknada za koncesije; zakup nekretnina i poljoprivrednog zemljišta;  
kamate na depozite; prihod od zateznih kamata.
65	prihodi od pristojbi upravnih i administrativnih pristojbi, pristojbi po posebnim propisima i naknadama ostvareni su u iznosu od 190.320,75 e
Prihodi ove skupine su prihod od komunalne naknade i komunalnog doprinosa te prihod proračunskog korisnika Dječji vrtić od roditelja za sufinanciranje boravka  djece u ustanovi.
Realizacija prihoda komunalne naknade veća na nivou prethodne proračunske godine. 


Dječji vrtić Ftiček - Prihodi poslovanja (skupina 6) u izvještajnom razdoblju iznose 412.817,98 eura  od toga 319.327,74 e iz općinskog proračuna
Odstupanja u prihodima i rashodima odnose se na slijedeće račune iz računskog plana
6331 	tekuće pomoći proračunu iz   sufinanciranje ekonomske cijene vrtića od strane 	drugih 
Proračuna drugih gradova i općina  
6413 	kamate na depozite i oročena sredstva po povećanje pozitivnih kamatnih stopa viđenju              
6615     prihodi od pruženih usluga povećanje zbog glazbene radionice u DV „Ftiček“
6711     prihodi iz nadležnog proračuna povećanje ekonomske cijene vrtića i povećanje                 
             broja djece koja polazi vrtić 

Centar dr. Rudolfa Steinera - U izvještajnom razdoblju prihodi i primici realizirani su u visini  od 71.048,08 eura.


REKAPITULACIJA PRIHODA
Općina Donji Kraljevec	(6)					2.009.841,46 e
				(7)				                      513,09 e
[bookmark: _Hlk239059892]Dječji vrtić Ftiček	(421.151,91-338.426,52)			     93.490,24 e
Centar dr.Rudolfa Steinera	(89.990,99 – 12.600,00)		     71.048,08 e

UKUPNI PRIHODI							2.174.892,87 e


OBRAZLOŽENJE UZ REALIZACIJU RASHODA I IZDATAKA

Općina Donji Kraljevec 
Rashodi poslovanja (skupina 3) u izvještajnom razdoblju iznose 1.355.776,77  eura  
· 31 Rashodi za zaposlene – Ukupni rashodi za zaposlene u Općini Donji Kraljevec, zajedno s djelatnicama uključenima u projekt „Zaželi“, iznose 311.354,25 eura. 
· 32 Materijalni rashodi – Ostvareni su u iznosu od 347.331,64 eura, a odnose se na redovne troškove poslovanja jedinstvenog upravnog odjela, rashode za materijal i energiju, materijal i dijelove za tekuće i investicijsko održavanje komunalne infrastrukture, komunalne usluge te intelektualne i pravne usluge nužne za funkcioniranje Općine.
· 34 Financijski rashodi – Odnose se na bankarske usluge, naknade za platni promet te troškove kamata po odobrenom i korištenom dozvoljenom prekoračenju po poslovnom računu Općine.
· 37 Naknade građanima i kućanstvima – Obuhvaćaju tekuće donacije građanima, pomoći za novorođenčad, stipendije studentima te socijalne programe pomoći ugroženim skupinama sukladno odlukama Općinskog vijeća.
· 38 Ostali rashodi – Odnose se na tekuće donacije udrugama građana, sportskim klubovima, vatrogasnim društvima te transferima prema vjerskim zajednicama na području Općine.
Rashodi za nabavu nefinancijske imovine (skupina 4) kapitalnog su karaktera i izravno prate realizaciju ključnih infrastrukturnih investicija na području Općine a realizirani su u iznosu od 103.215,03 eura

Dječji vrtić Ftiček 
Rashodi poslovanja (skupina 3) u izvještajnom razdoblju iznose 417.441,78 eura  od toga 319.327,74 e iz općinskog proračuna.
Zbog dinamike priljeva sredstava i povećanih troškova poslovanja, ustanova na dan 30.06.2026. godine iskazuje privremeni manjak prihoda u iznosu od 64.880,28 eura, koji će se uravnotežiti preraspodjelama i doznakama iz proračuna osnivača do kraja proračunske godine.

Centar dr. Rudolfa Steinera - U izvještajnom razdoblju rashodi i izdaci realizirani su u visini  od 96.822,80 eura.


REKAPITULACIJA RASHODA
Općina Donji Kraljevec	(3)					1.355.778,77 e
				(4)				               103.215,03 e
Dječji vrtić Ftiček	            (3)                  			                 97.350,23 e
                                                (4)                                                             5.854,33 e
Centar dr.Rudolfa Steinera	                                     		     96.822,80 e
UKUPNI RASHODI						1.659.021,16 e



ZAKLJUČAK I REZULTAT POSLOVANJA


Konsolidirani polugodišnji izvještaj o izvršenju proračuna Općine Donji Kraljevec za razdoblje od 01.01. do 30.06.2026. godine bilježi ukupno ostvarene prihode i primitke u iznosu od 2.174.892,87 eura te realizirane rashode i izdatke u iznosu od 1.659.021,16 eura.

Tekući ostvareni pozitivni rezultat u izvještajnom razdoblju iznosi +515.871,71 euro (2.174.892,87 € - 1.659.021,16 €).
Međutim, nakon uključenja prenesenog manjka prihoda iz prethodnog razdoblja u iznosu od 711.772,97 eura, ukupni konsolidirani rezultat proračuna na dan 30.06.2026. godine iznosi negativnih 195.901,26 eura.

Navedeni ukupni manjak raspoređen je po proračunskim subjektima kako slijedi:
· Općina Donji Kraljevec (manjak): 141.843,78 €
· Dječji vrtić „Ftiček“ (manjak): 64.880,28 €
· Centar dr. Rudolfa Steinera (višak): 10.822,80 €

Sanacija iskazanog manjka i uravnoteženje proračuna planira se provesti kroz pojačanu naplatu izvornih prihoda poslovanja (porezi i komunalne naknade), povratom sredstava za kapitalne projekte putem prijavljenih pomoći te kroz izmjene i dopune Proračuna do kraja 2026. proračunske godine.
















2. POSEBNI DIO PRORAČUNA

(strana 11 – obrazloženje rashoda, bez prenesenih sredstava proračunskim korisnicima) 



PRIKAZ ORGANIZACIJSKE STRUKTURE I OSNOVNI ZADATAK UPRAVNIH TIJELA 
OPĆINE DONJI KRALJEVEC

Općina Donji Kraljevec ima ustrojena dva Upravna odjela – Upravni odjel za opće poslove, pravne poslove i mjesnu samoupravu i Upravnog odjela za graditeljstvo, financije i komunalno gospodarstvo.

Na dan 30.06.2025. godine u upravnim odjelima ukupno je zaposleno 27 djelatnika od čega šest  službenika i šest namještenika te 14 djelatnika na projektu „Zaželi“


PRIKAZ PROGRAMA S OPISOM OPĆIH I POSEBNIH CILJEVA

U posebnom dijelu  proračuna rashodi su raspoređeni po glavama, programima i aktivnostima kao i projektima kako slijedi: 



001 RAZDJEL: PREDSTAVNIČKA I IZVRŠNA TIJELA OPĆINE I MJESNE SAMOUPRAVE

[bookmark: _Hlk522772520]GLAVA 00101 PREDSTAVNIČKA TIJELA

· Aktivnost A0010101: OPĆINSKO VIJEĆE
· Realizacija: 674,62 EUR (9,64% od planiranog)
· Obrazloženje: Sredstva namijenjena za rad predstavničkog tijela bilježe niži postotak izvršenja u prvoj polovici godine jer će se pripadajuće naknade za rad predsjednika i članova Općinskog vijeća, sukladno uobičajenoj dinamici, isplatiti u drugoj polovini proračunske godine.
· Aktivnost A0010102: POTPORA RADU POLITIČKIH STRANAKA
· Realizacija: 0,00 EUR (0,00% od planiranog)
· Obrazloženje: Zakonska obveza financiranja redovnog godišnjeg poslovanja političkih stranaka zastupljenih u Općinskom vijeću izvršit će se u cijelosti u drugoj polovini godine, a u skladu s donesenom Odlukom Općinskog vijeća.
· Aktivnost A0010104: PROTOKOL I INFORMIRANJE
· Realizacija: 21.384,81 EUR (92,98% od planiranog)
· Obrazloženje: Visok postotak realizacije u prvom polugodištu rezultat je dinamike izvršenja ugovora sklopljenih s medijskim kućama za informiranje javnosti i praćenje rada općinskih tijela, a koji su ugovoreni i realizirani pretežito u prvoj polovini godine.



GLAVA 00102  IZVRŠNA TIJELA 


1002 PROGRAM:   redovna djelatnost - Unutar ove Glave prikazani su svi rashodi poslovanja nužni za redovno funkcioniranje općinske uprave, rad jedinstvenog upravnog odjela, održavanje općinskih objekata i društvenih domova te aktivnosti mjesnih odbora.
Ukupna realizacija programa: 321.818,75 EUR (52,35% od planiranih 614.692,24 EUR)
· Obrazloženje: Realizacija programa kreće se unutar predviđenih polugodišnjih okvira. Sredstva su namjenski trošena za izvršenje zakonskih obveza prema zaposlenicima te za podmirivanje fiksnih i varijabilnih materijalnih troškova poslovanja, a stabilan indeks izvršenja jamči nesmetano funkcioniranje izvršnih tijela Općine.
· 
Unutar Programa 1002, rashodi su strukturirani kroz sljedeće ključne podskupine:

Rashodi za zaposlene i izravni materijalni troškovi rada
Realizacija: 217.716,17 eura (49,94% od planiranih 435.940,00e)
Stavka obuhvaća rashode za bruto plaće zaposlenika općinske uprave, pripadajuće doprinose na plaće, naknade troškova prijevoza na posao i s posla te dnevnice i troškove za službena putovanja. Također, u izvještajnom razdoblju podmireni su troškovi polaganja stručnih ispita, kotizacije za stručna usavršavanja, seminare i savjetovanja djelatnika te nabava propisane zaštitne odjeće i obuće.

Rashodi funkcioniranja (materijalni troškovi poslovanja)
Realizacija: 50.643,82 EUR (48,30% od planiranih 104.852,24 EUR)
Ova pozicija osigurava sredstva za svakodnevni rad općinskih službi. Utrošena sredstva odnose se na nabavu uredskog materijala, troškove fiksne i mobilne telefonije, poštanske usluge, izdatke za promidžbu i informiranje, računalne usluge (održavanje programskih rješenja i mreža), premije osiguranja imovine i zaposlenika, troškove reprezentacije te ostale uobičajene nespomenute troškove poslovanja i vanjske intelektualne/osobne usluge.

Rashodi za energiju
Realizacija: 39.641,63 EUR (66,62% od planiranih 59.500,00 EUR)
Nešto viši postotak polugodišnjeg izvršenja (indeks 66,61%) uobičajen je za ovo razdoblje zbog obračuna i podmirivanja troškova grijanja iz zimskih mjeseci. Rashodi obuhvaćaju cjelokupne troškove električne energije i potrošnje plina za zgradu općinske uprave te za sve prostorije društvenih i vatrogasnih domova u naseljima na području Općine.

Troškovi mjesnih odbora
Realizacija: 13.817,13 EUR (95,95% od planiranih sredstava)
Visok postotak realizacije u prvoj polovici godine izravno je vezan uz dinamiku održavanja manifestacija povodom obilježavanja Dana mjesta u naseljima Općine Donji Kraljevec. Sredstva su namjenski transferirana i utrošena za organizaciju navedenih lokalnih događanja i aktivnosti odbora.



RAZDJEL 002: UPRAVNI ODJEL ZA OPĆE POSLOVE, PRAVNE POSLOVE I 
                                       MJESNU SAMOUPRAVU



Projekt „ZAŽELI” – EU program zapošljavanja
Projekt je započeo s realizacijom u lipnju 2024. godine. Do 30. lipnja 2026. godine ostvarena je realizacija u iznosu od 106.261,29 EUR, što predstavlja 48,49 % ukupne vrijednosti projekta. Kroz ovaj projekt, u trajanju od 34 mjeseca, pruža se potpora i podrška za 75 korisnika s područja Općine Donji Kraljevec. Usluge pruža 14 zaposlenih pružatelja usluga, a odnose se na pomoć pri organizaciji prehrane, obavljanje kućanskih poslova, održavanje osobne higijene te zadovoljavanje drugih svakodnevnih potreba korisnika.

Imovinsko-pravni odnosi
Ovaj program obuhvaća troškove odvjetničkih usluga, pristojbi i naknada. U izvještajnom razdoblju realiziran je iznos od 5.751,85 EUR.

Dotacije sportskim društvima
Za projekte i programe sportskih udruga koje djeluju na području Općine Donji Kraljevec, a temeljem Javnog natječaja za financiranje javnih potreba u sportu u 2026. godini, planirana su sredstva u iznosu od 120.000,00 EUR. Od navedenog iznosa utrošeno je 95.750,00 EUR, što predstavlja realizaciju od 79,79 %.

Dotacije udrugama u kulturi
Za javne potrebe u kulturi proračunom je planiran iznos od 113.340,00 EUR. Sredstva su utrošena u iznosu od 95.709,26 EUR (indeks realizacije 84,44 %), a odnose se na financiranje projekata i programa koje provode udruge u kulturi na temelju provedenog Javnog natječaja za financiranje javnih potreba u kulturi u 2026. godini.

Dani Općine
Program manifestacije „Dani Općine” realiziran je u iznosu od 105,62 % u odnosu na planirana sredstva. Rashodi obuhvaćaju troškove najma šatora, angažmana glazbenih sastava, nabave hrane i pića.

Osnovno i predškolsko obrazovanje
Realizacija programa iznosi 41,89 % od planiranog. Sredstva su utrošena na sufinanciranje prehrane učenika, dotacije školama, produženi boravak i nabavu radnog materijala. Niža razina realizacije u prvoj polovici godine rezultat je činjenice da će se određeni programi u punom iznosu realizirati tek u drugoj polovici kalendarske godine (početkom nove školske godine).

Srednjoškolsko i visoko obrazovanje
Isplata stipendija i školarina je u tijeku te se realizacija odvija prema predviđenoj dinamici.

Socijalna skrb
Ukupna realizacija programa socijalne skrbi u izvještajnom razdoblju iznosi 48,56 % od planiranog proračuna.

Dar roditeljima za rođenje djeteta
U izvještajnom razdoblju prve polovice godine evidentirano je i isplaćeno ukupno sedamnaest (17) darova za rođenje djeteta.

Pomoć pri kupnji nekretnina
Realizacija ovog programa i pripadajućih isplata predviđena je za drugu polovicu godine.


Pomoć umirovljenicima
Tijekom prve polovice 2026. godine isplaćene su prigodne pomoći umirovljenicima u obliku uskrsnica.

Crveni križ
Temeljem Pravilnika o načinu i rokovima plaćanja sredstava iz prihoda jedinica lokalne i područne (regionalne) samouprave za rad ustrojstvenih oblika Hrvatskog Crvenog križa, iz proračuna je uplaćen iznos od 21.357,14 EUR.

Sufinanciranje cijene prijevoza
Kontinuirano se provodi sufinanciranje troškova prijevoza učenika osnovnih i srednjih škola, a na temelju sklopljenog Sporazuma s Međimurskom županijom.

Razvoj civilnog društva
Realizacija ovog programa iznosi 59,51 % od planiranog, a sredstva su utrošena u skladu sa zakonskim obvezama propisanim Zakonom o vatrogastvu.

Potpora poljoprivredi
Rashodi obuhvaćaju plaćanje članarina za LAG (Lokalna akcijska grupa), EGTC (Europska grupacija za teritorijalnu suradnju) i EKO škole. Provedeno je sufinanciranje projekta LAG-a u iznosu od 6.000,00 EUR, kao i sufinanciranje sudjelovanja obiteljskih poljoprivrednih gospodarstava (OPG) na sajmovima te projekta „Zlatarske avanture”.

PRORAČUNSKI KORISNIK: CENTAR DR. RUDOLFA STEINERA
· Prihodi poslovanja ostvareni u izvještajnom razdoblju iznose 71.048,08 EUR.
· Ukupni rashodi poslovanja realizirani su u iznosu od 96.007,90 EUR, što iznosi 32,41 % u odnosu na planirana proračunska sredstva za tekuću godinu.

PRORAČUNSKI KORISNIK: DJEČJI VRTIĆ „FTIČEK”
· Vlastiti prihodi poslovanja u izvještajnom razdoblju ostvareni su u iznosu od 93.490,24 EUR.
· Rashodi poslovanja izvršeni su u iznosu od 423.296,11 EUR, što predstavlja 50,64 % u odnosu na planiranih 835.890,00 EUR.
· Za pokriće navedenih rashoda poslovanja vrtića, Općina Donji Kraljevec je iz svojih općih prihoda izdvojila sredstva u iznosu od 319.327,74 EUR.





RAZDJEL 003: UPRAVNI ODJEL ZA GRADITELJSTVO, FINANCIJE I 
       KOMUNALNO GOSPODARSTVO


Zaštita okoliša
Realizacija ovog programa iznosi 20.669,18 EUR, odnosno 60,79 % od ukupno planiranih sredstava. Sredstva obuhvaćaju troškove veterinarskih usluga, usluge skloništa za napuštene životinje (pse lutalice) te plaćanje eko-rente Općini Koprivnički Ivanec.

Lokalne ceste
Realizacija iznosi 95.943,64 EUR, što predstavlja 25,51 % od planiranog proračuna. Sredstva su u prvoj polovici godine primarno utrošena na poslove nasipavanja i uređenja poljskih puteva.

Održavanje i uređivanje javnih površina
Program je realiziran u iznosu od 81.048,94 EUR, odnosno 45,37 % od planiranog. Rashodi se odnose na usluge tekućeg održavanja radnih strojeva, nabavu novih strojeva te kupnju materijala i pogonskog goriva (benzina).

Održavanje groblja
Aktivnosti su se provodile na grobljima u Svetom Jurju u Trnju, Hodošanu i Donjem Kraljevcu. U izvještajnom razdoblju nisu realizirana planirana kapitalna ulaganja u nefinancijsku imovinu (izgradnja ograda i staza), već su izvršeni isključivo redovni troškovi odvoza otpada s groblja.



PROGRAM 1005: PROSTORNO UREĐENJE I UNAPREĐENJE STANOVANJA

Ukupna realizacija ulaganja u nefinancijsku imovinu u prvoj polovici 2026. godine iznosi 109.069,36 EUR. Sredstva se odnose na dovršetak i zatvaranje financijske konstrukcije određenih kapitalnih projekata započetih u 2025. godini. 
Tijekom izvještajnog razdoblja Općina nije pokretala nove velike investicijske projekte, s obzirom na to da je primarni proračunski cilj bio sanacija prenesenog manjka prihoda iz prethodne proračunske godine.

Uz navedeno, sredstva su uložena u sljedeće investicije i nabavu opreme:
· Opremanje društvenih domova: Utrošena su sredstva za nabavu unutarnje opreme, koja uključuje nove stolove, stolice te ugradnju trakastih zavjesa.
· Klimatizacija i grijanje: Ugrađeni su klimatizacijski uređaji za potrebe društvenih domova te je nabavljen i montiran novi plinski bojler za potrebe društvenog doma u Hodošanu.
· Komunalna i prometna infrastruktura: Izrađeno je i pripremljeno armiranobetonsko postolje za montažu autobusne stanice u Donjem Hrašćanu. Za potrebe stabilnog funkcioniranja mreže izgrađeno je i novo vodomjerno okno kod društvenog doma u Donjem Kraljevcu
· Oprema za komunalnu grupu: Za potrebe redovnog rada i operativnog djelovanja komunalne grupe nabavljena je nova autoprikolica.
· Sigurnost i videonadzor: Provedeni su radovi na proširenju sustava tehničke zaštite i videonadzora na području košarkaškog igrališta u svrhu prevencije vandalizma i očuvanja javne imovine.






GLAVA 00303: FINANCIRANJE

U okviru ove glave i pripadajućeg programa iskazani su rashodi i izdaci za bankarske usluge, usluge platnog prometa te naknade za usluge administriranja i naplate proračunskih prihoda (naknada od 1 % za naplatu poreza na dohodak koju zadržava Ministarstvo financija).

Uz redovne financijske rashode, u ovom su programu knjižene i kapitalne pomoći trgovačkom društvu Međimurske vode d.o.o., a koje su namjenski utrošene za kapitalnu investiciju izgradnje i širenja sustava javne odvodnje (kanalizacije) na području Općine Donji Kraljevec.

U izvještajnom su razdoblju evidentirani i troškovi kamata te naknada s naslova pokrića prekoračenja po poslovnom računu Općine. Ističe se kako je navedeno korišteno dopušteno prekoračenje, koje je služilo isključivo za održavanje tekuće likvidnosti proračuna, u potpunosti vraćeno i podmireno do 30. lipnja 2026. godine, čime je račun na kraju polugodišnjeg razdoblja stabiliziran i sveden u okvire redovnog poslovanja.

Ukupni program u sklopu ove glave izvršen je u iznosu od 62,44 % u odnosu na godišnji plan.






Obrazloženje pripremila:
     Voditeljica Odsjeka za financije i proračun
